ส่อง 5 หุ้นกำไร Q2 โตจริงไม่อิงการเมืองSET ระยะสั้นผันผวนช่วงรอผลประชามติ
โบรกฯมอง SET ระยะสั้นผันผวนช่วงรอผลประชามติ แนะลงหุ้นกำไร Q2 โตดี หรือกลุ่ม Laggard และมีปัจจัยบวกเฉพาะตัว
1 ส.ค. 2559

บล.โนมูระ พัฒนสิน ระบุในบทวิเคราะห์ (1 ส.ค.) แนะนำกลยุทธ์การลงทุนสัปดาห์นี้  SET ตอบรับเชิงบวกต่อนโยบายการเงินผ่อนคลายของธนาคารกลางต่างๆ ไปมากพอสมควรแล้ว หลัง SET ยืนเหนือดัชนีเป้าหมายปี 2559 ของฝ่ายวิจัย ที่ 1,515 จุด หรือ PER ปี 2559 ที่ 16.25 เท่า ดังนั้นความไม่แน่นอนของผลการทําประชามติอาจทําให้ตลาดมีความผันผวนระยะสั้น ก่อนวันที่ 7 ส.ค.นี้ จึงแนะนําทยอยลดน้ำหนักการลงทุนหุ้นลง 20% เหลือเพียง 50% เพื่อรอตั้งรับกรณีดัชนีปรับฐานลงสู่ 1,480/1,465 จุด
อย่างไรก็ตาม กรณีแนวโน้มผลประชามติออกมาเชิงบวก จะปรับน้ำหนักการลงทุนขึ้นสู่ 70% อีกครั้งเพื่อเป้าหมาย Election Rally ในระยะกลาง-ยาว ดังนั้นในระยะนี้ หุ้นที่ควรถือไว้ในพอร์ตลงทุนควรจะเป็นหุ้นที่ไม่อิงปัจจัยการเมือง หรือ Laggard ที่แนวโน้มกําไรไตรมาส 2/59 เด่น แนะนํา CPF, GFPT, BCH, WORK, ER และ Momentum Play SYNTEC, BJC, AAV
 
หุ้นเด่นสัปดาห์นี้
1) ERW (ราคาเป้าหมาย 6.30 บาท) : คาดกําไรไตรมาส 2/59 ราว 20 ล้านบาท เป็นไตรมาส 2 ที่ดีสุดตั้งแต่ปี 2551
2) GFPT (ราคาเป้าหมาย 13.60 บาท) : คาดกําไรสุทธิไตรมาส 2/59 ที่ระดับ 359 ล้านบาท เพิ่มขึ้น 79% จากไตรมาสเดียวกันในปีก่อน, และเพิ่มขึ้น 30% จากไตรมาสก่อน
3) BCH (ราคาเป้าหมาย 15.50 บาท) เข้าสู่ฤดูกาลในไตรมาส 3/59 ซึ่งคาดว่าผลประกอบการจะฟื้นตัวเด่น